เซี่ยงไฮ้คอมโพสิตปิดอ่อนตัว 4.90 จุด หลัง เหตุวิตกศก.ชะลอตัว
เซี่ยงไฮ้คอมโพสิตปิดอ่อนตัว 4.90 จุด หลัง เหตุวิตกศก.ชะลอตัว
19 ธ.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง โดยดัชนีเซี่ยงไฮ้คอมโพสิตอ่อนตัว 4.90 จุด หรือ 0.16% ปิดที่ 3,118.08 จุด ภายหลังจากที่จีนได้เปิดเผยข้อมูลเศรษฐกิจที่ชะลอตัวลง
สำนักงานสถิติแห่งชาติของจีน (NBS) รายงานในวันนี้ว่า ตลาดอสังหาริมทรัพย์ในเมืองขนาดใหญ่ของจีนยังคงชะลอตัวในเดือนพ.ย. หลังจากทางการจีนได้ใช้มาตรการควบคุมราคาที่อยู่อาศัย
รายงานของ NBS ระบุว่า จากการสำรวจเมืองขนาดกลางและขนาดใหญ่จำนวน 70 เมืองในเดือนพ.ย.พบว่า ราคาบ้านใหม่ใน 55 เมืองปรับตัวสูงขึ้น ซึ่งลดลงจากจำนวน 62 เมืองในเดือนต.ค.